KINNITATUD

RMK õigus- ja hangete osakonna juhataja käskkirjaga

nr 1-47.3005/1

## Hanke nimetus ja viitenumber

* 1. Hanke nimetus: **Plastikust kasvatuskastid 2024**
  2. Riigihanke viitenumber: 274699
  3. Klassifikatsioon: 19520000-7 Plasttooted
  4. Hankemenetluse liik: lihthange

## Hankija ja hanke korraldaja

## Hanke korraldaja: RMK õigus- ja hangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil https://riigihanked.riik.ee hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke tehniline kirjeldus

* 1. Hanke tulemusel ostetakse suletud juurekavaga taimede kasvatamiseks 2 (kahte) tüüpi kaste:

**2 000** plastikkasti väikeste pesadega

**4 000** plastikkasti suurte pesadega.

* 1. **Kasvatuskastid** peavad vastama järgmistele tingimustele:
     1. Kastid peavad olema uued.
     2. Kastid peavad olema piisavalt tugevad ja valmistatud ilmastikukindlast plastikust, mis võimaldab neid kasutada väljas ja kasvuhoonetingimustes aastaringselt vähemalt viie aasta vältel.
     3. Kasvatuskastide põhja ehitus peab võimaldama täitmisliini ja pakkimismasina kasutamist.
     4. Kastid peavad olema valmistatud selliselt, et neid oleks võimalik täita substraadiga Ostjal olemasoleval täitmisliinil (tüüp FL-2 ja Flexi Filler), ja neist taimede eraldamiseks peab olema võimalik kasutada Ostjal olemasolevat pakkimismasinat ning neid peab saama virnastada Ostjal olemasoleva virnastajaga koos olemasolevate samatüübiliste kastidega. Kastide sobivus ostjal olemasoleva tehnikaga ei tohi rajaneda eeldusele, et olemasolevat tehnikat tuleb sobivuse saavutamiseks ümber ehitada, muuta või täiendada sellega kokkusobitamatute või tehnika tootja poolt mitte ettenähtud või heakskiitmata detailide või liidestega, samuti ettenähtud või heaks kiidetud detailide või liidestega juhul, kui seesugune ümberehitamine, muutmine või täiendamine ei ole ostja poolt kastide ostmisel mõistlikult eeldatav. Mõistlikult eeldatavaks loetakse ostjal olemasoleva tehnika ümberehitamine, muutmine või täiendamine AINULT juhul, kui pakkuja esitab oma pakkumises pakkumise hinna sisse arvestatuna seesuguse, ostjal olemasoleva tehnika tootja poolt heakskiidetud detailide või liidestega ümberehitamise, muutmise või täiendamise hinna koos lisanduvate detailide või liideste maksumusega ja kõikide kulude ja kahjude, s.h ümberehituse, ümberehitusega seotud tööde, transpordikulude ja saamata jäänud tulude katmisega (vajadusel tehnika tootja poolt heakskiidetud ettevõtja kasutamisel), mis tulenevad ostjale olemasoleva tehnika ümberehitamisest, muutmisest või täiendamisest.
     5. Kastid peavad sisaldama pesasid igale taimele juurekava ümbritseva turbapalli jaoks (konteinereid).
        1. Väikeste pesadega kastide konteineri läbimõõt peab olema 30-34 mm diagonaalsuunas, kõige laiemas kohas.
        2. Konteineri maht peab olema 15 cm3.
        3. Konteineri sisepinnal peavad olema ribid keerdumise vältimiseks.
        4. Kastis peab olema 256 (16x16) konteinerit.
        5. Kastid peavad olema ruudukujulised mõõtudega 40x40cm.
        6. Pakkuja annab vähemalt 12-kuulise garantii kastide kasutamiskõlbulikkusele.
        7. Tarne tähtaeg: **31. märts 2024.**
        8. Tarne aadress: RMK Tartu taimla, Rõõmu tee 13, Tartu 51013.
     6. Suurte pesadega kastide konteineri läbimõõt peab olema 50-60 mm diagonaalsuunas, kõige laiemas kohas.
     7. Konteineri maht peab olema 115 cm3.
     8. Konteineri sisepinnal peavad olema läbivad lõhed ja ribid juurte õhkpügamiseks ja keerdumise vältimiseks.
     9. Kastis peab olema 64 (8x8) konteinerit.
     10. Kastid peavad olema ruudukujulised mõõtudega 38,5x38,5cm.
     11. Pakkuja annab vähemalt 12-kuulise garantii kastide kasutamiskõlbulikkusele.
     12. Tarne tähtaeg: **30. juuni 2024.**
     13. Tarne aadress: RMK Marana taimla, Marana küla, Saarde vald, Pärnumaa.
  2. Kõik hinnad peavad sisaldama kauba transporti tarne sihtkohta.
  3. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Hange ei ole osadeks jaotatud kuna hankija ei pea seda arvestades hanke mahtu ja eeldatavat maksumust põhjendatuks ja otstarbekaks.

1. ***Pakkumuse hinna ja eseme väljendamise viis ja hindamiskriteeriumid***
   1. Pakkuja esitab eRHRi keskkonnas täidetava pakkumuse maksumuse vormi.
   2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele.
   3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse kogumaksumust ja tunnistab edukaks kõige madalama kogumaksumusega (suurima punktisummaga) pakkumuse.
   4. Kui võrdselt madalama kogumaksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
   5. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi leping. Hankelepingu projekt on toodud hankedokumentide lisades.
  3. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.
  4. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.

1. ***Märkus selle kohta, millisel juhul Hankija jätab endale võimaluse lükata tagasi kõik pakkumused***

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm
  2. Lisa 2 – Pakkumuses kasutatavad vormid